open-index/open-wikipedia-markdown huggingface dataset:
अस्सत दे ल'ओर पुल

**अस्सत दे ल'ओर पुल** (वेलेंशियन: *Pont de l'Assut de l'Or*, स्पैनिश: *Puente de l'Assut de l'Or*) भा Serreria Bridge स्पेन देश के वैलेंशिया में एगो चमकदार उज्जर रंग के, सिंगल चापाकार खम्हा आ केबिल के सहारे टिकल पुल बा। एह पुल के डिजाइनर आ आर्किटेक्ट सैंटियागो कालात्रागा नाँव के सिविल इंजीनियर बाड़ें। ई पुल साल 2008 के दिसंबर में बन के पूरा भइल आ आवाजाही खातिर खुल गइल। एकरे नाव *l'Assut de l'Or* के मतलब हवे *सोना के बाँध* आ ई नाँव एकरे लगहीं पहिले मौजूद एगो बंधा के नाँव पर रखल गइल हवे। लोकल लोग एकरा के अउरी कई नाँव से बोलावे ला जइसे कि "एल जमोनिरो" (*El Jamonero* - The Ham Holder) या "पुंटे देल अर्पा" *puente del arpa* (The Harp Bridge)।  कालात्रागा एकरा के **Serreria Bridge** के नाँव से बोलावें।

## डिजाइन

ई पुल बीचला स्पेन में वेलेंशिया के बीच से बहे वाली तुरिया नदी के पुराना समय के रास्ता पर बनल हवे। वर्तमान में इहाँ एह जगह के तुरिया बाग कहल जाला ई आर्ट अउरी साइंस के कॉम्प्लेक्स (Ciutat de les Arts i les Ciències) के नाँव से जानल जाला।
## संदर्भ

## बाहरी कड़ी
* L´Assut de l´Or Bridge (Serreria Bridge), Valencia, Spain (2009), Luis Viñuela y José Martínez Salcedo

श्रेणी:पुल
गोझिया

**गोझिया**, **गुझिया** भा **पेड़की** एगो भारतीय मिठाई हवे जे आटा भा मैदा के खोल में खोवा भर के बनावल जाले । ई उत्तर भारत के खास मिठाई हवे आ होली के तिहुआर पर बिसेस रूप से बनावल जाले।

## संदर्भ

श्रेणी:मिट्ठा आ मिठाई
श्रेणी:भारतीय खाना
श्रेणी:डंपलिंग
गुलाब जामुन

**गुलाब जामुन** भा **लाल मोहन** एगो उत्तर भारतीय मिठाई हवे जे दूध पावडर, खोवा आ चीनी के चाशनी से बनावल जाले। ललछाहूँ भूअर भा कत्थई रंग के गोली नियर ई मिठाई चीनी के चाशनी में बूड़ल रहे ले आ सजावट खातिर केसर भा बादाम के कतरन के छिड़काव कइल जाला। एकर एगो रूप, जे रंग में करिया आ ढेर क्रिस्पी होला, **काला जामुन** भा **काला जाम** कहाला।

## संदर्भ

श्रेणी:मिट्ठा आ मिठाई
श्रेणी:भारतीय खाना
बेबिंका

**बेबिंका** एक तरह के मीठा के आइटम हवे जे पुडिंग के कटेगरी में आवे ला। आटा, अंडा आ घीव से बने वाली एह पुडिंग में परंपरागत रूप से सात गो लेयर होखे ले। ई मिठाई के उतपत्ती भारत में भइल, भारत के ओह इलाका में जहाँ एक समय में पुर्तगाली लोग के राज रहल। आज भी परंपरागत रूप से ई गोवा में क्रिसमस के तिहुआर में बनावल जाला।

गोवानी बेबिंका के नाँव से ई पुर्तगाल में भी मिले ला।

## इहो देखल जाय
* पुडिंग
* केक

## संदर्भ

श्रेणी:मिट्ठा आ मिठाई
श्रेणी:भारतीय खाना
श्रेणी:गोवा
श्रेणी:पुर्तगाल
फालूदा

**फालूदा** भा **फलूदा** एगो भारतीय मीठा के आइटम हवे। ई एक तरह से सेवई आ कुल्फी के मिलजुल रूप हवे। गाढ़ दूध में उबालल सेवई, मीठा, सुगंधित चीज (जइसे कि गुलाबजल) आ जेली वगैरह डाल के फेंट दिहल जाला आ गिलास भा मग में भर के ऊपर से आइसक्रीम भा मलाई डाल के परोसल जाला।

गर्मी के दिन मे ई पूरा उत्तर भारत के नगर सभ मे खूबे मिलेला।

## इहो देखल जाय
* कुल्फी
* रसमलाई
* राबड़ी

## संदर्भ

श्रेणी:मिट्ठा आ मिठाई
श्रेणी:भारतीय खाना
कुल्फी

**कुल्फी** एगो भारतीय मीठा के आइटम हवे जे दूध के गाढ़ क के जमा के बनावल जाला। ई एक तरह से देसी आइसक्रीम हवे हालाँकि, ई आइसक्रीम के तुलना में ढेर ठोस होला। गर्मी के दिन में पूरा भारतीय उपमहादीप में ई बहुत बिकाला आ उत्तर भारत आ पाकिस्तान में मटका कुल्फी बहुत पापुलर चीज हवे।

आमतौर पर ई एकदम उज्जर से ले के क्रीमी उज्जर भा पीयर रंग के होला। एह में मिलावल जाए वाला सुगंध-सवाद (फ्लेवर) के आधार पर एकरा के बादाम कुल्फी, पिस्ता कुल्फी भा मैंगो कुल्फी नियर बिबिध वेराइटी हो जाला।

## इहो देखल जाय
* फालूदा
* आइसक्रीम
* कोल्ड ड्रिंक
* रसमलाई

## संदर्भ

श्रेणी:मिट्ठा आ मिठाई
श्रेणी:भारतीय खाना
सुनकोसी, उदयपुर

**सुनकोशी गाउँपालिका** नेपाल के प्रदेश संख्या 1 के उदयपुर जिला में एगो गाँवपालिका बा। नेपाल के पुराना प्रशासनिक बिभाजन के समाप्त क के 10 मार्च 2017 के नाया सिस्टम लागू भइल जेकरे बाद पहिले के बासबोटे, बाराहा, बलम्ता, ताम्लिछा आ जाँते गाविस सभ के बिलय क के एह गाँवपालिका के अस्थापना भइल।

## पुराना बिभाजन के गाविस सभ

* बासबोटे, 
* बाराहा, 
* बलम्ता, 
* ताम्लिछा आ 
* जाँते

## संदर्भ

श्रेणी:उदयपुर जिला, नेपाल के नगरपालिका आ गाँवपालिका सभ
ताप्ली

**ताप्ली गाँवपालिका** () नेपाल के प्रदेश संख्या 1 के उदयपुर जिला में एगो गाँवपालिका बाटे। एह गाँवपालिका में कुल 5 गो वार्ड बाड़ें आ 2011 के जनगणना अनुसार कुल जनसंख्या 14,567 रहल आ कुल रकबा 119.&nbsp;km² रहे।

नेपाल में पुराना प्रशासनिक बिभाजन के खत्म क के नाया सिस्टम 10 मार्च 2017 से लागू कइल गइल आ पुराना समय के गाविस सभ के बिलय क के नगरपालिका आ गाँवपालिका सभ के अस्थापना भइल। ताप्ली गाँव पालिका के गठन रूपटार, थानगाँउ, इनामे, ओखले आ लेखगाँउ गाविस सभ के बिलय क के भइल। एकर मुख्यालय पुराना समय के रूपटार गाविस पर रखल गइल बा।

## पुराना गाविस सभ
* रूपटार, 
* थानगाँउ, 
* इनामे, 
* ओखले आ 
* लेखगाँउ

## संदर्भ

श्रेणी:उदयपुर जिला, नेपाल
कटारी, नेपाल

**कटारी** नेपाल के प्रदेश संख्या 1 के उदयपुर जिला में एगो नगरपालिका बा। ई तवा नदी के किनारे बसल बा आ एकर अस्थापना दू गो तत्कालीन गाविस सभ त्रिबेनी आ कटारी के मिला के साल 2014 में भइल रहे। साल 1991 के जनगणना अनुसार इहाँ कुल 7230 लोग 1410 घर में रहत रहल।

## संदर्भ

श्रेणी:उदयपुर जिला, नेपाल के नगरपालिका आ गाँवपालिका सभ
बेलका

**बेलका** नेपाल के प्रदेश संख्या 1 के उदयपुर जिला में एगो नगरपालिका बा। एकर अस्थापना 10 मार्च 2015 के भइल। एह नगरपालिका के कुल रकबा   आ 2011 के जनगणना अनुसार कुल जनसंख्या 42,386 रहल। एकर मुख्यालय रामपुर थोकसिला में बा।

Tapeshwari, Rampur Thoksila, Mainamaini and Katunjebawala villages merged to form this municipality.

## सामिल गाविस सभ
* तपेश्वरी
* थोकसिला
* मैनामैनी
* कटुन्जे ववला

## संदर्भ

श्रेणी:उदयपुर जिला, नेपाल
सूर्योदय, इलाम

**सूर्योदय नगरपालिका** नेपाल के प्रदेश संख्या 1 के इलाम जिला में एगो नगरपालिका बाटे। पहिले के बिभाजन में गोर्खे, जोगमाई, पशुपति नगर, श्री अन्तु, समालवुंग, सूर्योदय आ लक्ष्मीपुर गाविस सभ के (पूरा भा कुछ वार्ड) मिला के एह नगरपालिका के अस्थापना भइल बा।

## पुराना बिभाजन में गाविस सभ

* गोर्खे, 
* जोगमाई, 
* पशुपति नगर 
* श्री अन्तु 
* समालवुंग 
* सूर्योदय आ 
* लक्ष्मीपुर

## संदर्भ

श्रेणी:इलाम जिला
फाक्फोक्थुम

**फाक्फोक्थुम गाँवपालिका** () नेपाल के कोशी प्रदेश के इलाम जिला में एगो गाँवपालिका बा। एकसर अस्थापना पहिले के गाविस सभ के बिलय क के 10 मार्च 2017 के भइल।

फाकफोकथुम के कुल रकबा  बाटे आ साल 2011 के जनगणना के अनुसार कुल जनसंख्या 21,619  रहल।

## सामिल गाविस सभ
पहिले के प्रशासनिक बिभाजन में नेपाल में गाँव बिकास समीति (गाविस) सभ रहलीं। जवना गाविस सभ के बिलय से ई गाँवपालिका बनल हवे उनहन के नाव नीचे दिहल गइल बा:

* आम्चोक
* फाक्फोक
* फूएतप्पा
* लुम्दे
* एक्तप्पा
* चमैता

## इहो देखल जाय
* नेपाल के गाँवपालिका सभ के लिस्ट

## संदर्भ

श्रेणी:इलाम जिला के गाँवपालिका सभ
श्रेणी:कोशी प्रदेश के गाँवपालिका सभ
श्रेणी:नेपाल के गाँवपालिका
हेनिपावाइरस

**हेनिपावाइरस** *(Henipavirus)* एक किसिम के आरएनए वायरस बाटे जे जीव बिग्यानी बर्गीकरण में *[[पैरामाइक्सोवाइरीडाई]]* वाइरस परिवार में आवे ला, आ इनहन के कुल (ऑर्डर)  *[[मोनेगावाइरालेस]]* हवे। एकर पाँच गो प्रजाति के चीन्हन जा चुकल बाटे। ई वाइरस सभ प्राकृतिक रूप से फल खाए वाला चमगादुर सभ में पावल जालें। इनहन के मुख्य लच्छन सभ में लमहर जीनोम सभसे प्रमुख बा। इनहन के इन्फेक्शन से घरेलू जानवर आ मनुष्य सभ के बेमार होखे आ मौत होखे के भी संभावना होले।

मई 2018 में निपाह वाइरस इन्फेक्शन के भारत के केरल राज्य में फइले के खबर आइल आ कई लोग के मौत होखे के रपट मिलल। हिमाचल प्रदेश में मुर्दा चमगादुर मिले के कारन एकरे प्रकोप फइले के खतरा खाती भी सतर्कता के खबर आइल। धियान देवे वाली बात ई बा कि निपाह वाइरस, हेनिपावाइरस जाति के एगो प्रजाति हवे जे प्राकृतिक रूप से चमगादुर सभ में रहे ला आ सभसे पहिले एकरा के मलेशिया के निपाह नाँव के जगह पर चिन्हित कइल गइल रहल, 1998 में ई उहाँ फइलल रहे आ काफी लोग के मौत भइल रहे।

## इहो देखल जाय
* निपाह वाइरस इन्फेक्शन

## संदर्भ

श्रेणी:वाइरस
माईजोगमाई

**माईजोगमाई गाउँपालिका** नेपाल के कोशी प्रदेश के इलाम जिला में एगो गाँवपालिका बा। एह गाँवपालिका के अस्थापना 10 मार्च 2017 के भइल आ नाया प्रशासनिक बिभाजन लागू भइल जेह में पहिले के गाँव बिकास समिति (गाविस) सभ के बिलय क के नाया गाँवपालिका सभ बनल।

साल 2011 के जनगणना के आँकड़ा अनुसार एह गाँवपालिका के कुल जनसँख्या 21,044 बा आ रकबा 172.41 वर्ग किलोमीटर बा।

## पहिले के गाविस सभ
माईजोगमाई गाउँपालिका में सामिल पहिले के गाविस सभ के नाँव नीचे दिहल जा रहल बा:
* नयाँबजार
* नाम्सालिङ
* जोगमाई
* सोयाङ
* प्याङ

## संदर्भ

श्रेणी:इलाम जिला के गाँवपालिका सभ
श्रेणी:कोशी प्रदेश के गाँवपालिका सभ
श्रेणी:नेपाल के गाँवपालिका
निपाह वाइरस इन्फेक्शन

**निपाह वाइरस इन्फेक्शन** (**NiV**) जीव सभ में वाइरस के एक तरह के इन्फेक्शन बाटे जे हेनिपावाइरस जाति के निपाह वाइरस से होखे ला। सगरी हेनिपावाइरस सभ चमगादुर में प्राकृतिक रूप से पावल जालें आ इनहन से पालतू जानवर आ आदमिन के भी इन्फेक्शन होखे के खतरा बा। एकर पहिचान सभसे पहिले फलभक्षी चमगादड़ में भइल जे एकर प्राकृतिक होस्ट हवे। कुल 582 गो मनुष्य में निपाह वाइरस के इन्फेक्शन रिकार्ड कइल गइल बा, एह में 54 प्रतिशत जानलेवा इन्फेक्शन रहलें। एही कारण ई चिंता के बिसय के रूप में सोझा आइल बाटे।

बिस्व स्वास्थ्य संगठन (डब्लूएचओ) के अनुसार, अभिन तक ले एकर कौनों टीका (वैक्सीन) ना बा आ इलाज के तरीका इंटेंसिव सपोर्ट देखभाल भर बाटे।

## चीन्हा आ लच्छन

इन्फेक्शन होखे के बाद एकर चीन्हा आ लच्छन 314 दिन के बाद देखाई पड़े सुरू हो जालें। सुरुआती लच्छन में बोखार भइल, कपार बथल, ओंघाईल रहल आ बाद में आगे चल के दिमागी बिचलन आ मानसिक कन्फ्यूजन होखे ला। ई लच्छन सभ कभी-कभार बस 2448 घंटा में भी कोमा में बदल सके लें। एकरे साथे साथ एन्सेफेलाइटिस (दिमाग में सूजन भा आम भाषा में दिमागी बोखार) भी जुड़ के मामिला के अउरी जटिल बना सके ला। बेमारी के सुरुआती अवस्था में साँस के परेशानी सभ भी देखल जा सके लीं। अइसन मरीज लोग जेकरा ई इन्फेक्शन भइल होखे आ साँस के समस्या (जोखाम-खांसी) से भी परभावित होखे, ढेर चानस रहे ला कि अइसन लोग से दुसरहा बेकती के भी ई वाइरस इन्फेक्शन हो जाव। अगर ई कौनों इलाका में महामारी के रूप में फइल जाय, ई लच्छन सभ वाला ब्यक्ति लोग के एह बेमारी होखे के चानस रहे ला।

## रिस्क

अइसन लोग जे एह वाइरस से ग्रस्त होखे, ओह लोग से अस्पताल के कर्मचारी जइसे कि नर्स आ देखभाल करे वाला लोग के ई इन्फेक्शन हो जाए के काफी रिस्क रहे ला। मलेशिया आ सिंगापूर में इहो देखल गइल बा कि एह वाइरस से ग्रस्त सूअर सभ के नजदीकी के कारन भी मनुष्य में एकर इन्फेक्शन भ गइल। भारत आ बांग्लादेस में, अइसन तरकुल के फेड़ के ताड़ी से ई इनफेक्शन भइल बा जेह पर एह वाइरस वाला गादुर रहत होखें।

## फइलाव

निपाह वाइरस के फइलाव (सामयिक प्रस्फोट - आउटब्रेक) सभ कई देसन में रिकार्ड कइल गइल बाड़ें; मलेशिया, सिंगापुर, बंगलादेश आ भारत एह में सामिल बाड़ें। एह वाइरस से सभसे ढेर मौत के दर बांग्लादेश में देखल गइल बा आ इहाँ ई टिपिकल रूप में जाड़ा के सीजन में फइले ला अइसन पावल गइल बा। पहिली बेर ई वाइरस साल 1998 में मलेशिया के प्रायदीपी इलाका के सूअर आ सूअर पाले वाला किसान लोग में देखल गइल। साल 1999 के बीच तक, मलेशिया में कुल 265 से ढेर आदमिन में एन्सेफेलाइटिस के केस सोझा आइल, कुल 105 लोग के मौत दर्ज कइल गइल, जबकि कुल 11 गो केस एन्सेफेलाइटिस भा साँस के समस्या के सिंगापुर में सोझा आइल। साल 2001 में, एह वाइरस के प्रकोप बांग्लादेस के मैहरपुर जिला में सोझा आइल आ भारत के सिलिगुड़ी में दर्ज कइल गइल। अइसन प्रस्फोट फिन से दोबारा 2003, 2004 आ 2005 में नवगाँव जिला, मानिकगंज जिला, राजबारी जिला आ तंगैल जिला में सोझा आइल।

बांग्लादेस में एकरे बाद के साल सभ में भी वाइरस के प्रकोप देखल गइल।
मई 2018 में, भारतीय राज्य केरल के कोज्झीकोड़ जिला में एह वाइरस के प्रकोप फइले के रपट आइल, दस लोग के मौत एह कारन दर्ज कइल गइल जेह में स्वस्थ्यकर्मी लोग भी सामिल बा। जे लोग मरल बा ऊ ज्यादातर कोज्झिकोड़ आ मल्लापुरम जिला से बा, एह अइसन मरीजन के देखरेख करे वाली 31-बरिस के नर्स भी सामिल बाड़ी। , करीबन 8 लोग के अलगा रोक के रखल गइल बा काहें से कि ई लोग बेमार लोग के संपर्क में आइल रहल। हिमाचल प्रदेश में मुर्दा चमगादुर मिले के कारन एकरे प्रकोप फइले के खतरा खाती भी सतर्कता के खबर आइल।

## इहो देखल जाय
* हेनिपा वाइरस

## संदर्भ

श्रेणी:बेमारी
रसमलाई

**रसमलाई** एगो भारतीय मिठाई हवे जेह में छेना के चापट टिकरी गाढ़ मलाई नियर दूध के रस में बूड़ल रहे लीं। छेना के टिकरी एकदम मोलायम होला आ एह में बीच में जरको कड़ेर हिस्सा ना होला। जवना रस में ई बूड़ल रहे ला ऊ आमतौर पर पियाराहूँ उज्जर रंग के होला आ एह मिठाई के सजावट खाती एकरे ऊपर पिस्ता के कतरन छिड़कल जाला।

एह मिठाई के मूल उतपत्ती के जगह भारते हवे। के॰ सी॰ दास ग्रैंडसंस, जे बंगाल में कलकत्ता के परसिद्ध रसगुल्ला के दुकान बा, के दावा बाटे कि एह मिठाई के खोज के॰ सी॰ दास कइले रहलें, हालाँकि एह दावा के पुष्टि करे के कौनों तरीका ना बाटे।

एगो हवाला के अनुसार ई मिठाई अवध क्षेत्र में मैदा के छान के ओकरे बाद दूध में गाढ़ मलाई नियर होखे तक पका के तइयार कइल जाए वाली *खरिका* नाँव के मिठाई के रूपांतरण हवे।

कुल मिला के, पूरबी भारत के मिठाई मानल जाए वाली रसमलाई वर्तमान में पूरा भारत में, नेपाल, पाकिस्तान आ बांग्लादेस में परसिद्ध मिठाई हवे। ईद आ दिवाली के मोका पर, भारतीय उपमहादीप के लोग जहाँ बसल बा, कई जगह बिदेसन में भी ई मिले ला।

भारतीय डेयरी जर्नल में छपल एगो रपट के मोताबिक (साल 2004 के आँकड़ा) दूध से बने वाली छेना आधारित मिठाई सभ में, सभसे ढेर दूध के खपत रसमलाई बनावे खातिर होखत रहल।

## सामग्री

रसमलाई के सामग्री में तिन गो मुख्य आइटम इस्तमाल होला: छेना, दूध के गाढ़ क के बनावल मलाई आ मीठ करे खाती चीनी। एकरे अलावा मलाई में खास रंग आ सुगंध-सवाद (फ्लेवर) पैदा करे खाती केसर के इस्तेमाल कइल जाला। केसर आ पिस्ता के इस्तेमाल एकरे सजावट (गार्निशिंग) में भी होला।

रसमलाई के कुछ रेसिपी सभ में ई ब्रेड से भी बनावल जाले आ एगो खबर के मोताबिक अंडा के रसमलाई भी बनावल जा रहल बा। पाकिस्तानी रूप, गोल्डन रसमलाई के बनावे में पनीर, सुज्जी आ मैदा के इस्तेमाल होला।

## बनावे के बिधी

रसमलाई बनावे खातिर सभसे पहिले एकर टिकरी बनावे के होला। छेना के या फिर जइसन वेराइटी बनावल जा रहल होखे ओकरे अनुसार छेना/पनीर आ मैदा सुज्जी वगैरह के मिक्सचर के मिला के सान लिहल जाला जा गोली पार के चापट टिकरी बना लिहल जाला। एकरे बाद दूध के पका के गाढ़ कइल जाला आ चीनी मिला के मीठ रस बना लिहल जाला। मलाईदार रस तइयार हो जाए पर टिकरी सभ के एह में बोर के पकावल जाला जेवना से ई अउरी गाढ़ हो जाला आ टिकरी बढ़ियाँ से रस के सोख उठे ले।  अंत में केसर, चिरौंजी, बदाम आ पिस्ता के कतरन से एकरा के सजा के परोसल जाला।

## गैलरी

चित्र:Rasmalai Secretlondon 09.jpg|सिंपल प्लेन उज्जर रसमलाई
File:Ras malai-my new fave Indian delicasy! -rasmalai -indianfood (8237938307).jpg|उज्जर रसमलाई
File:RAS MALAI, रस मलाई, رس ملائی.JPG|केसर, पिस्ता, बदाम आ चिरौंजी से सजावल
File:Ras Malai.JPG|गार्निश कइल उज्जर रसमलाई
File:Ras-Malai.jpg|हलका पियाराहूँ (क्रीमी) रसमलाई
चित्र:RasmalaiCloseUP.jpg|चौकोर टुकड़ा में काटल रसमलाई


## इहो देखल जाय

* रसगुल्ला
* राजभोग
* चमचम
* गुलाबजामुन
* बरफी
* मालपुआ

## संदर्भ

## बाहरी कड़ी

* How to make Rasmalai, sanjeevkapoor.com पर। 
* 

श्रेणी:मिट्ठा आ मिठाई
श्रेणी:भारतीय खाना
हाइपरलिंक

कंप्यूटिंग में, **हाइपरलिंक** () एगो अइसन लिंक भा कड़ी होला जेकरा के क्लिक क के भा टैप क के या फिर ओकरे ऊपर माउस के प्वाइंटर घुमिरा के (हूवर क के) दुसरे डेटा पर जाइल जाल सके ला। हाइपरलिंक के क्लिक भा टैप क के जवना आँकड़ा पर (ई पन्ना या डाकुमेंट हो सकेला) चहुँपल जाला ऊ ओह हाइपरलिंक के टारगेट कहाला। हाइपरलिंक कौनों एगो पूरा सिंगल डाकुमेंट पर टारगेट कइल हो सके ला, भा एकरे कौनों बिसेस हिस्सा पर भेजे वाला हो सके ला। हाइपरलिंक कड़ी के रूप में जवन पाठ देखाई पड़े ला ओह पाठ के हाइपरटेक्स्ट कहल जाला। टारगेट वाला जगह पर जवना पाठ से हाइपरलिंक जुड़त होला ओह पाठ के एंकर टेक्स्ट कहल जाला।

## प्रकार
### एचटीएमएल
हाइपरटेक्स्ट मार्कअप लैंगुएज भा एचटीएमएल (HTML) सभसे प्रचलित हाइपरलिंक हवे जे ज्यादातर वेबसाइट सभ पर कड़ी बनावे खातिर इस्तेमाल होला।

### एक्सलिंक
ई एचटीएमएल से बेहतर फंक्शन वाला हाइपरलिंक होला। एकर मतलब हवे हाइपरलिंक इन एक्सएमएल।

### विकि में
विकि सभ में भी एक पन्ना से दुसरे पन्ना पर जाए खाती कड़ी होला। एह किसिम के हाइपरलिंक सभ के विकिलिंक भा विकिकड़ी कहल जाला। इनहन के तीन प्रकार में बाँटल जाला:

* इंटरनल विकिकड़ी भा इंट्राविकि कड़ी
* इंटरविकि कड़ी
* एक्सटर्नल लिंक (बाहरी कड़ी)

## संदर्भ

श्रेणी:कंप्यूटिंग
श्रेणी:इंटरनेट
जिलेट माक3

**जिलेट माक3** (Mach3) सेफ्टी रेजर के सीरीज हवे जेकर उत्पादन 1998 में सुरू भइल। तीन-ब्लेड वाला ई डिजाइन के मार्केटिंग एह बात खातिर कइल गइल कि एकरा से दाढ़ी बनावे में कम प्रेशर आ कम बेर रगड़े में काम चल जाई। एह डिजाइन पर अउरी कई गो मॉडल आइल आ अब औरतन खातिर वीनस नाँव के मॉडल भी बजार में मौजूद बा।

## एनाउंसमेंट आ बजार में उतारल
जिलेट कंपनी एह रेजर के एनाउंसमेंट 14 अप्रैल 1998 के कइलस, आ ई लगभग $750&nbsp;मिलियन के रिसर्च आ डेवेलपमेंट लागत के बाद कइल गइल एनाउंसमेंट रहे। 

जिलेट एकरा खातिर अगिला दू बरिस में कुल $300&nbsp;मिलियन लागत के परचार (एडवरटाइजिंग) के प्लान कइले रहे। जिलेट द्वारा एह रेजर के मार्केटिंग एह बात पर जोर दे के कइल गइल कि एह तीन ब्लेड वाला सिस्टम से कम दबाव आ कम बेर रगड़े में दाढ़ी बनावल जा सके ला, मने कि चेहरा के चमड़ी पर कम इरीटेशन होखी। उत्तर अमेरिका में ई रेजर जून 1998 में बजार में उतारल गइल। यूरोप के बाजार में ई सितंबर 1998 में बिकाए शुरू भइल।

## लागत आ फायदा
जिलेट के एह रेजर पर प्रोफिट के मार्जिन बहुत  जून 2009 में, जिलेट कंपनी के एह एक ब्लेड के बनावे में लगभग US$0.10 के लागत आवत रहल, आ कस्टमर लोग जब एकरा के स्टोर आ दुकान में खरीदें तब लोग के लगभग 48 गुना दाम देवे के पड़े।

## माक3 सिरीज

माक3 सीरीज के अउरी मॉडल सभ बाड़ें जिनहन में माक3टर्बो आ माक3 पॉवर नाइट्रो बाड़ें। कंपनी के अनुसार माक3 पावर नाइट्रो के ब्लेड सभ पर हीरा-जइसन कार्बन के कोटिंग कइल जाले जवना से की एकर धार ढेर दिना ले तेज बनल रहे। ई तीनों किसिम के ब्लेड सभ आपस में बदल के इस्तेमाल कइल जा सके लें, मने कि तीनों के डंडी एकही किसिम के होखे ले।
## वीनस सिरीज
जिलेट कंपनी के **वीनस** नाँव के सीरीज के रेजर सभ औरतन खातिर बजार में उतारल गइल बाड़ें आ ई माक3 पर आधारित हवें। वीनस नाँव वाला रेजर माक3 पर आधारित हवे, वीनस डिवाइन जवन बा ऊ माक3टर्बो पर आधारित हऽ आ वीनस वाइब्रेंस नाँव वाला रेजर माक3 पावर नाइट्रो पर आधारित हवे। वीनस मॉडल सभ के ग्रिप आ लंबाई, औरतन के सुबिधा के हिसाब से मूल माक3 सीरीज वालन से कुछ अलग किसिम के रखल गइल बाटे।

## संदर्भ

## बाहरी कड़ी

*

श्रेणी:घरेलू उपभोग के सामान
इंटरनेट प्रोटोकाल सूट

**इंटरनेट प्रोटोकाल सूट** एक किसिम के कंसेप्चुअल मॉडल आ कमुनिकेशन प्रोटोकाल सभ के सेट हवे जेकर इस्तेमाल इंटरनेट पर आ अइसने अउरी कंप्यूटर नेटवर्क सभ में कइल जाला। छोट नाँव में एकरा के **टीसीपी/आईपी** (TCP/IP) कहल जाला।

इंटरनेट प्रोटोकाल सूट माथ-से-माथ कमुनिकेशन (एंड-टू-एंड कम्युनिकेशन) उपलब्ध करावे ला जेह में ई सटीक तरीक से निश्चित कइल जाला कि डेटा के पैकेटिंग, अड्रेसिंग कइसे होखी आ कवना तरीका से ई भेजल जाई, राउटिंग केंङने होखी आ रिसीव कइसे होखी। ई फंक्शन सुबिधा चार के एब्स्ट्रेक्ट लेयर में ब्यवस्थित कइल गइल होले जे सगरी रिसीव होखे वाला प्रोटोकाल सभ में इस्तेमाल हो रहल नेटवर्किंग के स्कोप के अनुसार बर्गीकरण करे लीं। निचला से ऊपरी क्रम में देखल जाय तब ई लेयर सभ, लिंकिंग लेयर, इंटरनेट लेयर, ट्रांसपोर्ट लेयर आ एप्लीकेशन लेयर होखे लीं। लिंक लेयर में, डेटा के कम्युनिकेशन के तरीका सिंगल नेटवर्क सेगमेंट (लिंक) में रखल होला। इंटरनेट लेयर एक दुसरे से आजाद नेटवर्क सभ में बीच के इंटरनेटवर्किंग के सुबिधा देले। ट्रांसपोर्ट लेयर, होस्ट-से-होस्ट ले कमुनिकेशन करावे ले। अप्लीकेशन लेयर के इस्तमाल, अप्लिकेशन सभ खातिर प्रासेस-से-प्रासेस डेटा अदला-बदली के सुबिधा दिहल होला।

इंटरनेट प्रोटोकाल सूट सभ के तकनीकी स्टैंडर्ड स्पेसिफिकेशन सभ आ एकर अउरी हिस्सेदार (एकर हिस्सा) प्रोटोकाल सभ के मेंटेन करे के काम इंटरनेट इंजीनियरिंग टास्क फोर्स (IETF) करे ले। इंटरनेट प्रोटोकाल सूट पहिले क मॉडल हवे आ जनरल नेटवर्क सभ खातिर, ओएसआई मॉडल, जे इंटरनेट प्रोटोकाल सूट ले नाया बाटे ढेर कांप्रिहेंसिव (समग्र) रेफरेंस ढाँचा बा।

## संदर्भ

श्रेणी:इंटरनेट
श्रेणी:कंप्यूटर नेटवर्क
इंटरनेट सिक्योरिटी

**इंटरनेट सुरक्षा** भा **इंटरनेट सिक्योरिटी** (Internet security) साइबर सिक्योरिटी आ कंप्यूटर सिक्योरिटी के एगो इस्पेशल ब्रांच हवे जे खासरूप से इंटरनेट से संबंधित होला, बहुधा एह में ब्राउजर सिक्योरिटी भी शामिल कइल जाला बाकी मुख्य रूपसे ई नेटवर्क के सिक्योरिटी के काम से संबंधित होला। ई अउरी दूसर एप्लीकेशन सभ आ ऑपरेटिंग सिस्टम के सगरी ब्यवस्था के एक ठो पूरा इकाई मान के इंटरनेट संबंधी सुरक्षा के काम करे ला। एकर मकसद होला कि अइसन नियम (रूल) अस्थापित कइल जाय जवना से इंटरनेट पर हमला के रोकल जा सके। एक तरह से देखल जाय तब इंटरनेट पर जानकारी अदला-बदली करे के दौरान कई किसिम के हाई रिस्क सभ रहे ला, जइसे कि फाईजिंग, ऑनलाइन वाइरस, ट्रोजन, वर्म आ अउरी कई चीज के खतरा रहे ला।

इंटरनेट पर एह खतरा सभ से सुरक्षा खाती कई किसिम के तरीका अपनावल जालें जवना से डेटा के ट्रांसफर के दौरान अइसन रिस्क वाला चीज सभ से बचाव कइल जा सके। वर्तमान में इंटरनेट सुरक्षा के फोकस एह बात पर बा कि नीक से जानल-बूझल आ नाया खतरा सभसे रियल-टाइम सुरक्षा कइल जा सके।

## संदर्भ

श्रेणी:इंटरनेट
आइएसओ 639-1

**आइएसओ 639-1:2002** (ISO 639-1:2002), *भाषा सभ के नाँव के रिप्रेजेंटेशन खातिर कोड — भाग 1: अल्फ़ा-2 कोड*, भाषा सभ के नाँव खातिर इंटरनेशनल स्टैंडर्ड ऑर्गेनाइजेशन दुआरा बनावल कोड हवे आ ई ISO 639 सीरीज के पहिला भाग हवें। एह में बिस्व के प्रमुख भाषा सभ के दू-अच्छर के कोड से चिन्हित कइल जाला आ एही कारन एह लिस्ट के अल्फ़ा-2 कोड भी कहल जाला। 

अक्टूबर 2015 तक ले, कुल 184 दू अच्छर के कोड एह लिस्ट में सामिल बाड़ें। ई दुनिया के प्रमुख भाषा सभ खातिर बा, कुछ उदाहरण नीचे दिहल गइल बाड़ें:

* अंग्रेजी भाषा - `en`
* जर्मन भाषा - `de`
* फ्रेंच भाषा - `fr`
* उर्दू भाषा - `ur`

एही तरीका से अउरी बाकी कोड सभ बाड़ें।

## इहो देखल जाय
* आइएसओ 639 सिरीज
* आइएसओ 639-2
* आइएसओ 639-3

## संदर्भ

## बाहरी कड़ी
* ISO 639
* ISO 639-1/RA
* ISO 639-2 Registration Authority FAQ

श्रेणी:भाषा
आइएसओ 639-2

**आइएसओ 639-2** (ISO 639-2:1998), *भाषा सभ के नाँव के रिप्रेजेंटेशन खातिर कोड — भाग 2: अल्फ़ा-3 कोड*, भाषा सभ खातिर आइएसओ 639 सीरीज के इंटरनेशनल स्टैंडर्ड सभ के दुसरा भाग हवे। एह में बिस्व की अलग-अलग भाषा सभ खातिर तीन अच्छर के कोड निस्चित कइल गइल बाड़ें। एह लिस्ट में कुल 464 गो कोड सामिल बाड़ें।

अमेरिका के लाइब्रेरी ऑफ कांग्रेस एह रजिस्ट्रेशन सभ खातिर अथौरिटी हवे आ इहे अइसन प्रस्ताव वगैरह के समीक्षा करे ले जेह में एह लिस्ट में नाया भाषा आ कोड जोड़े भा बदलाव करे खातिर प्रस्तुत कइल जालें। लाइबरेरी ऑफ कांग्रेस एह कोड सभ के मेंटेन करे खाती बनल ज्वाइंट कमेटी में भी सामिल बा जेकरा के आइएसओ 639-आरए ज्वाइंट एडवाइजरी कमेटी कहल जाला। ई कमिटी आइएसओ 639 कोड सारिणी सभ के रखरखाव के काम करे ले।

## इहो देखल जाय
* आइएसओ 639
* आइएसओ 639-1
* आइएसओ 639-3

## बाहरी कड़ी
* 
*ISO 639-2/RA Change Notice at the Library of Congress
*ISO 639-2:1998: Codes for the representation of names of languages—Part 2: Alpha-3 code at the International Organization for Standardization

## संदर्भ
आइएसओ 639-3

**आइएसओ 639-3:2007** (ISO 639-3:2007), *भाषा सभ के नाँव के रिप्रेजेंटेशन खातिर कोड&nbsp;– भाग 3: भाषा सभ के कंप्रीहेंसिव कभरेज खाती अल्फा-3 कोड*, भाषा सभ खातिर बनावल एगो इंटरनेशनल स्टैंडर्ड हवे आ ई भाषा कोड सभ के ISO 639 सीरीज के हिस्सा हवे। एह कोड सभ में तीन अच्छर के इस्तेमाल द्वारा भाषा सभ के पहिचान होला। ई मानक कोड सभ पहिली बेर इंटरनेशनल स्टैंडर्ड ऑर्गेनाइजेशन (आइएसओ) द्वारा 1 फरवरी 2007 के प्रकाशित कइल गइल रहलें।

आइएसओ 639-3 के इस्तमाल से आइएसओ 639-2 अल्फ़ा-3 कोड सभ के बिस्तारित कइल गइल बा जवना से कि सगरी अब तक ले मालुम प्राकृतिक भाषा सभ के कभर कइल जा सके। एह कोड सभ के निर्माण में मूल रूप से *[[एथनोलॉग]]* (भाग 10-14) कोड के इस्तमाल कइल गइल रहे आ वर्तमान में इहे एह कोड सभ खातिर रजिस्ट्रेशन के अथौरिटी बा। एह कोड के लिस्ट द्वारा, जहाँ तक संभव होखे सगरी भाषा, जीवित भा बिलुप्त, सभ के गिनती में लेवे के कोसिस कइल गइल बा। हालाँकि, एह में दुबारा कंस्ट्रक्ट कइल भाषा सभ, जइसे कि प्रोटो-इंडो-यूरोपियन, वगैरह के ना सामिल कइल गइल बाटे।

## इहो देखल जाय
* आइएसओ 639
* आइएसओ 639-1
* आइएसओ 639-2

## संदर्भ

## बाहरी कड़ी
* ISO 639-3 Registration Authority
* FAQ at the United States Library of Congress website
* Pending ISO 639-3 applications
* Linguist List - List of Ancient and Extinct Languages
* explanation by Håvard Hjulstad

श्रेणी:आइएसओ 639
एल्विस प्रेस्ली

**एल्विस ऍरन प्रेस्ली** (Elvis Aaron Presley; 8 जनवरी 1935&nbsp;– 16 अगस्त 1977)) एगो अमेरिकी गायक आ एक्टर रहलें। अमेरिकी संस्कृति आ गायकी पर इनके परभाव एतना रहल कि इनके "दि किंग ऑफ रॉक-एन-रोल" भा खाली "दि किंग" के नाँव से बोलावल जाय।

## नोट


## संदर्भ

श्रेणी:1935 में जनम
श्रेणी:1977 में निधन
श्रेणी:अमेरिका के लोग
अब्राहम लिंकन

**अब्राहम लिंकन** यूनाइटेड स्टेट्स ऑफ अमेरिका के 16वाँ राष्ट्रपति रहलें। इनके कार्यकाल 1861 से 1865 में उनके मृत्यु तक रहल। इनके कार्यकाल के दौरान अमेरिका के इतिहास के प्रमुख घटना अमेरिकी गृहजुद्ध भइल आ एह स्थिति से अमेरिका के उबारे में इनकर बहुत जोगदान रहल। ई रिपब्लिकन पार्टी से रहले। ई अमेरिका के सबसे बड़ संकट - गृहजुद्ध (अमेरिकी सिविल वार) से पार लगइले। अमेरिका में दास प्रथा के अंत के श्रेय लिंकने के जाला।

अब्राहम लिंकन के जन्म एक गरीब परिवार में भइल। ई पहिला रिपब्लिकन रहलें जो अमेरिका के राष्ट्रपति बनलन। अब्राहम लिंकन के पिता के नाम थॉमस लिंकन रहल। राष्ट्रपति बने से पहिले लिंकन एगो वकील, इलिनोईस स्टेट के विधायक (लेजिस्लेटर), अमेरिका के हाउस ऑफ् रिप्रेस्न्टेटिव्स के सदस्य रहले। उ दू बेर सीनेट के चुनाव में असफलो भइल रहलें।

## इहो देखल जाय
* *[[ओ कैप्टन! माइ कैप्टन!]]* - लिंकन के मउअत प वाल्ट ह्विट्मैन के लिखल कबिता।

## संदर्भ

श्रेणी:अमेरिका के लोग
श्रेणी:अमेरिका के राष्ट्रपति
चार्ल्स डार्विन

**चार्ल्स रॉबर्ट डार्विन**,  (Charles Robert Darwin ; 12&nbsp;फरवरी 1809&nbsp;– 19&nbsp;अप्रैल 1882) एगो अंगरेज प्रकृतिबिज्ञानी, भूबिज्ञानी आ जीव बिज्ञानी रहलें, जिनके क्रमबिकास (इवोल्यूशन) के कांसेप्ट खातिर सभसे ढेर जानल जाला। डार्विन ई अस्थापित कइलेन कि सगरी प्रजाति सभ समय के साथ बिकसित भइल हईं सऽ जबकि सभके एकही सिंगल पूर्वज रहल आ, अल्फ्रेड रसेल वैलक के साथे मिल के छपवावल एगो रचना में, ऊ *फाइलोजेनेसिस* (शाखा के रूप में जीवन के बिभाजन) के आपन बिचार दिहलें एह शाखाकरण के कारन के रूप में नेचुरल सेलेक्शन आ जिनगी खाती संघर्ष के कारन बतवलें जेकरा चलते ओही किसिम के रिजल्ट होखे ला जइसन कि बनावटी तरीका से बढ़ियाँ नसल पैदा करे खातिर ब्रीडिंग कइल जाला।

## इहो देखल जाय
* दे कैंडाल - *"नेचर्स वार"* सिद्धांत के प्रणेता।

## संदर्भ

श्रेणी:अंगरेज लोग
श्रेणी:1882 में निधन
दक्खिन पुरुब एशिया

**दक्खिन पुरुब एशिया** (अंग्रेजी: *साउथईस्ट एशिया*; Southeast Asia) एशिया महादीप के एगो इलाका हवे जेह में अइसन देस सभ सामिल बाड़ें जे भूगोलीय रूप से चीन के दक्खिन में, भारत के पुरुब ओर, न्यू गिनी के पच्छिम ओर आ ऑस्ट्रेलिया के उत्तर ओर पड़े लें। एह इलाका के उत्तर वाल इलाका पुरुब एशिया कहाला, एकरे पच्छिम में दक्खिन एशिया आ बंगाल के खाड़ी बा, पूरुब में ओशेनिया बाटे आ दक्खिन में ऑस्ट्रेलिया आ हिंद महासागर बाड़ें।

## इहो देखल जाय
* दक्खिन एशिया

## संदर्भ

श्रेणी:एशिया के क्षेत्र
पारामारिबो

**पारामारिबो** दक्खिन अमेरिका महादीप के सभसे छोट देस, सूरीनाम के राजधानी हवे। ई शहर एह देस के उत्तरी हिस्सा में अटलांटिक महासागर के किनारे से लगभग 15 किलोमीटर भीतर के ओर सूरीनाम नदी के तीरे पर बा आ इहाँ के कुल जनसंख्या 2,41,000 (2012) बा जे एह देस के कुल जनसंख्या के लगभग आधा बा।

साल 2002 से ई शहर यूनेस्को के बिस्व धरोहर स्थल सभ में शामिल बाटे।

## इहो देखल जाय
* सूरीनाम

## संदर्भ

श्रेणी:दक्खिन अमेरिका के शहर
श्रेणी:सूरीनाम
मेचीनगर

**मेचीनगर** नेपाल के कोशी प्रदेश के झापा जिला में एगो नगरपालिका बा। नेपाल में नाया 744 स्थानीय प्रशासनिक इकाई लागू भइला के बाद से मेचीनगर के नगरपालिका आ पुरनका समय के ज्यामिरगढ़ी, धाईजन, बाहुनडांगी, आ दुवागढ़ी गाँव बिकास समीति (गाविस) सभ के मिला दिहल गइल आ एह वर्तमान नगरपालिका के स्थापना भइल। एह नगरपालिका के अब कुल 15 वार्ड में बाँटल गइल बा। नगरपालिका के कुल जनसंख्या 1,11,797 बा आ कुल रकबा 192.85 वर्ग किलोमीटर बाटे।

## जनसंख्या
साल 2017 में नेपाली इलेक्शन के समय भइल जनगणना के अनुमान अनुसार एह नगरपालिका के कुल जनसंख्या 1,11,797 रहल आ कुल रकबा 192.85 वर्ग किलोमीटर रहल।

## पहिले के गाविस
मेचीनगर गाँवपालिका के निर्माण से पहिले ई इलाका कई गो गाविस सभ में बिभाजित रहल जिनहन के आपस में बिलय क के ई गाँवपालिका बनावल गइल। ई गाविस सभ बा:
* मेचीनगर (नगरपालिका)
* ज्यामिरगढ़ी
* धाईजन
* बाहुनडांगी
* दुवागढ़ी

## संदर्भ

## बाहरी कड़ी

श्रेणी:झापा जिला के नगरपालिका आ गाँवपालिका सभ
श्रेणी:नेपाल के नगरपालिका सभ
श्रेणी:कोशी प्रदेश
लखनिया दरी

**लखनिया दरी** भारतीय राज्य उत्तर प्रदेश के मिर्जापुर जिला में एगो झरना आ पिकनिक स्पॉट बाटे। ई बनारस आ चुनार से आसानी से चहुँपे जोग जगह बाटे आ एकरा सभसे नजदीकी बजार अहरौरा हवे। एह झरना से कुछे दूर दक्खिन में एगो अउरी झरना बा जेकर नाँव चूना दरी हवे।

झरना आ पिकनिक स्पॉट के अलावा ई जगह इतिहासी महत्व के भी हवे काहें से कि एहिजा से आदिमानव काल के गुफा पेंटिग सभ मिलल बाड़ी सऽ।

लखनिया दरी के कुक दूर पुरुब ओर चंद्रप्रभा बन्यजीव अभयारण्य बाटे जे एह इलाका के प्रमुख पर्यटक आकर्षण हवे।

## आवागमन
लखानिया दरी पहुँचे के सभसे आसान रस्ता सड़क मार्ग से बा। बनारस से राबर्ट्सगंज जाए वाला हाइवे (NH-5A) पर अहरौरा से कुछ दूर आगे जाए पर एगो पातर सड़क दाहिने मुड़े ले जे लखनिया दरी रोड कहाला आ एह जगह से हो के वापस ओही हाइवे में फिर जा के मिल जाले।

## संदर्भ

श्रेणी:उत्तर प्रदेश के भूगोल
श्रेणी:मिर्जापुर जिला
श्रेणी:भारत के झरना
श्रेणी:उत्तर प्रदेश के पर्यटक आकर्षण
बैली ब्रिज, लद्दाख

**बैली ब्रिज** भारतीय राज्य जम्मू काश्मीर के लद्दाख इलाका में बनल एगो पुल बाटे। ई दुनिया के कुछ सभसे ऊँच अस्थान पर बनल पुल सभ में से एक बा। एह पुल के कुल लंबाई 30 मीटर (98&nbsp;फीट) बा आ ई समुंद्र तल से 5,602 मीटर (18,379&nbsp;फीट) के ऊँचाई पर बा। ई पुल भारतीय सेना द्वारा बनावल हवे आ सैनिक महत्व के पुल हवे। एह पुल के डिजाइन बैली ब्रिज वाली हवे जे एक तरह के पोर्टेबल ट्रस पुल होखे लें।

## संदर्भ

## बाहरी कड़ी
*Bridge Facts, retrieved 23 February 2006 ll
*incredblindia.blogspot.com

श्रेणी:जम्मू काश्मीर के भूगोल
बैली ब्रिज

**बैली ब्रिज** एक किसिम के पोर्टेबल, ट्रस ब्रिज होलें। अइसन पुल सभ के आबिस्कार ब्रिटिश आर्मी द्वारा दुसरा बिस्व जुद्ध के दौरान सैनिक इस्तमाल खातिर भइल।

## संदर्भ

श्रेणी:पुल
तरकारी

**तरकारी** एक किसिम के भारतीय पकवान हवे जे सब्जी सभ के छौंकले के बाद पानी डाल के पकावल जाला। मने कि रसेदार (तर) सब्जी।

## संदर्भ
भारत के सीमा

**भारत के सीमा** सभ में एकर जमीनी सीमा आ समुंद्री सीमा दुनों सामिल बा। भारत सरकार के घर मंत्रालय के अनुसार भारत के कुल जमीनी सीमा 15,200.किमी है,  जबकि द्वीपों समुंद्री किनारा (कोस्टलाइंस) तटीय सीमा की लंबाई 7,516.6 किलोमीटर बाटे। भारत के ***जमीनी सीमा*** कुल ***आठ*** देसन के साथे बने ला आ ***समुंदरी सीमा*** कुल ***सात*** देसन के संघे बने ला; एह तरीका से ***कुल दस*** देसन के साथे भारत के सीमा बने ला (जिनहन में कुछ के साथ समुंदरी आ जमीनी दुनों सीमा बाटे)।

## भारत के जमीनी सीमा

## समुंदरी सीमा
**भारत के समुंद्री सीमा** यूनाइटेड नेशंस के समुंद्री नियम समझौता पर आधारित समुंद्री सीमा हवे जेह में टेरीटोरियल वाटर्स, कंटीजियस जोन आ ईईजेड परिभाषित बाटे। भारत के पक्ष अनुसार 12 समुंद्री मील तक ले एकर आपन इलाकाई जलक्षेत्र (टेरीटोरियल वाटर्स) हवे आ 200 समुंद्री मील से एक्सक्लूजिव आर्थिक क्षेत्र (ईईजेड) हवे, एह तरीका से लगभग 7000 किमी से बेसी लमहर समुंद्री सीमा बने ला जे कुल 7 देशन  के साथे बाटे।

## इहो देखल जाय
* भारत-चीन संबंध

## संदर्भ

श्रेणी:भारत
सीमा
हिल्डेगार्ड ऑफ बिन्जेन

**हिल्डेगार्ड ऑफ बिन्जेन** (अंग्रेजी: Hildegard of Bingen; ; 1098 – 17 सितंबर 1179), जिनका के **संत हिल्डेगार्ड** आ **सिबिल ऑफ दि राइन** के नाँव से भी जानल जाला, एगो जर्मन लेखिका, दार्शनिक, संगीतकार, रहस्यवादी, विज़नरी आ बहुबिद्याबिद रहली। ई जर्मनी में प्राकृतिक इतिहास (नैचुरल हिस्ट्री) के संस्थापक मानल जाली।

इनके साथी नन लोग इनका के 1136 में *मैजिस्ट्रा* (*[[:en:wiktionary:magistra|magistra]]*) चुनल; ई रूपर्टबर्ग आ एइबिन्जेन के मोनेस्ट्री सभ के अस्थापना क्रम से 1150 आ 1165 में कइली। संगीतकार के रूप में इनके रचना *ऑर्डो वर्च्यूतम* (*Ordo Virtutum*), एकदम से सुरुआती दौर के लिटर्जिकल ड्रामा आ सभसे पुरान (अबतक ले बचल) नैतिकता के उपदेस देवे वाला नाटक मानल जाला। ई धर्मशास्त्र, बनस्पति बिज्ञान, बैदकी वगैरह संबंधी लेखन के काम कइली आ चिट्ठी-पतरी लिखे के काम भी कइली, गीत आ कबिता लिखली। इनका के एगो बनावटी भाषा *Lingua Ignota* (लिंगुआ इग्नोटा) के आबिस्कार करे के श्रेय भी दिहल जाला।

इनके संत के रूप में स्वीकृति के इतिहास कुछ जटिल बा, हालाँकि, इनका के कई सदी ले रोमन कैथोलिक चर्च कई शाखा सभ द्वारा संत के दर्जा दिहल गइल ब्यक्ति के रूप में मानल गइल। 7 अक्टूबर 2012 के, सोरहवाँ पोप बेनेडिक्ट इनका के *डॉक्टर ऑफ दि चर्च* के नाँव दिहलें।

## संदर्भ

श्रेणी:जर्मनी के लोग
बाणभट्ट

**बाणभट्ट** (सातवीं सदी ईस्वी) संस्कृत भाषा के लेखक आ कवी रहलें। ई ओह समय में, राजा हर्षवर्धन (c. 606–647 CE) के दरबारी कवी (*आस्थान कवि*) रहलें। हर्ष पहिले थानेसर से आ बाद में कन्नौज से आपन राज चलवलें। बाणभट्ट के समय के बारे में एही से सही जानकारी मौजूद बा।

बाणभट्ट के दू गो रचना हईं: *कादंबरी* जे गद्य में लिखल एगो उपन्यास नियर रचना हवे आ दुसरी *हर्षचरितम्* के काब्यरचना हवे जेह में राजा हर्ष के जीवन के बारे में बिबरन हवे। *कादंबरी* पूरा करे से पहिलहीं इनके मउअति भ गइल आ एकरा के इनके बेटा भूषणभट्ट पूरा कइलेन। इनके दुनों रचना संस्कृत साहित्य में बहुत ऊँच दर्जा के रचना मानल जालीं। इनहन के अलावे, *चंडीशतकम्* आ *पार्वतीपरिणयम्* के भी कुछ लोग इनहीं के रचना माने ला।

## संदर्भ

## बाहरी कड़ी
* 
*  
* 

श्रेणी:संस्कृत-भाषा के लेखक
श्रेणी:संस्कृत-भाषा के कवि
भारवि

**भारवि** (6वीं-सदी ईस्वी) संस्कृत भाषा के एगो भारतीय कवी रहलें। इनकर परसिद्ध रचना *किरातार्जुनीयम्* नाँव के महाकाब्य हवे। एह रचना में, महाभारत के एगो पर्व (अध्याय) के कथा के आधार बना के अठारह सर्ग में किरात-रूप-धारी शिव आ अर्जुन के बीचा में बिबाद, जुद्ध आ बातचीत के बर्णन कइल गइल बा। ई संस्कृत साहित्य के ऊँच श्रेणी के रचना सभ में से एक गिनल जाला।

मानल जाला कि ***भारवि*** इनके असली नाँव ना बलुक कबितई खातिर धारण कइल उपनाँव रहल। *भारवि* के मतलब होला रवि यानी सुरुज के दमक। कुछ लोग इनके मूल नाँव दामोदार बतावे ला हालाँकि, ई बात बहुत प्रामाणिक होखे अइसना में संदेह बा। इनके जनम अस्थान दक्खिन भारत में कहीं रहल अइसन अनुमान लगावल जाला।

कम शब्द में गम्हीर बात कहे खातिर इनके काब्य के बिसेस तारीफी भइल बा आ संस्कृत में *भारवेरर्थगौरवम्* नाँव के उक्ति एही कारण चलनसार हवे। अपना समय के कबितई के परंपरा अनुसार ई अपने काब्य के एगो सर्ग में बिबिध किसिम के चमत्कारी प्रयोग भी कइले बाने जइसे कि एकाक्षरी श्लोक (पूरा श्लोक में एकही अच्छर) वगैरह। इनके काब्य के सूक्ति सभ बिबिध जगह पर कोट कइल जालीं।

## इहो देखल जाय
* महाकवि माघ

## संदर्भ

श्रेणी:संस्कृत-भाषा के कवि
भारत में मवेशी हत्या

**भारत में मवेशी हत्या**, मने कि दुधारू आ पालल जाए वाला जानवर सभ के माँस खातिर मारल, एगो बिबादास्पद बिसय बा। पालतू मवेशी सभ के माँस खातिर मारल हिंदू, बौद्ध, जैन आ सिख धर्म के माने वाला लोग धार्मिक कारण, जीव हत्या के पाप माने, अहिंसा आ देवी-देवता लोग के साथ जुड़ाव के कारण नीक ना माने ला, जबकि इस्लाम, ईसाई धर्म आ अउरी कई भारतीय धर्म सभ में अइसन कौनों मनाहीं भा रोक ना हवे कि मांस खाइल आ एकरा खाती जानवरन के मारल ठीक ना बूझल जाय। धार्मिक मान्यता के अलावा अउरी कई गो तर्क दिहल जाला जइसे कि देहाती अर्थब्यवस्था में एह मवेशी सभ में भारी जोगदान आ जीव हत्या के प्रति सामान्य मनाहीं के भाव।

## संदर्भ

श्रेणी:भारतीय संस्कृति
प्रकाश संश्लेषण

thumb|प्रकाश संश्लेषण
**प्रकाश संश्लेषण** (अंग्रेजी: *फोटोसिंथेसिस*, Photosynthesis) अइसन प्रक्रिया हवे जेह में पौधा आ कुछ अन्य जीवधारी सुरुज के रोशनी में मौजूद ऊर्जा के रासायनिक ऊर्जा में बदल देलें, ई ऊर्जा आगे पौधा सभ आ जियाजंतु सभ के क्रियाकलाप में ईंधन के काम करे ला आ इस्तेमाल होखे के बाद गर्मी के रूप में रिलीज हो जाला। अंग्रेजी के शब्द *फोटोसिंथेसिस* यूनानी भाषा के *फोटो* (प्रकाश) आ *सिंथेसिस* (जोड़ के एकट्ठा कइल आ एक बनावल) के मिले से बनावल गइल हवे। लगभग सगरी पौधा, सगरी सेवार (एल्गी) आ साइनोबैक्टीरिया सभ प्रकाश संश्लेषण के काम करे लें आ इनहन के *ऑटोफोटोट्रॉफ* नाँव दिहल जाला, मने कि प्रकाश से आपन भोजन खुदे बनावे वाला। एह प्रक्रिया में ऑक्सीजन फाजिल चीज के रूप में रिलीज होला। प्रकाश संश्लेषण के ई प्रक्रिया पृथिवी के वायुमंडल में मौजूद वर्तमान ऑक्सीजन खातिर, ऑर्गेनिक कंपाउंड सभ खातिर आ जियत प्राणी सभ के द्वारा इस्तमाल कइल जाए वाली ऊर्जा खाती मूल स्रोत के रूप में बा।

## संदर्भ

श्रेणी:जीव बिज्ञान
माघ (कवी)

**माघ** (c. 7वीं-सदी ईस्वी) संस्कृत भाषा के एगो कवी रहलें। इनके परसिद्ध रचना महाकाब्य *शिशुपालवधम्* हवे। एह रचना में कुल 20 सर्ग में महाभारत के एगो कथा के बर्णन कइल गइल बा - कृष्ण द्वारा शिशुपाल के बध।

माघ के बारे में मानल जाला कि ई इनके असली नाँव ना रहल बलुक कबितई खातिर धारण कइल उपनाँव रहल। अकसर इनके तुलना संस्कृत के कबी भारवि के साथे कइल जाला आ इनसे परभावित भी मानल जाला।

संस्कृत महाकाब्य के रचइता लोग में कालिदास, भारवि आ माघ; तीन लोग के नाँव सभसे ऊँच मानल जाला आ त्रयी के नाँव से बोलावल जाला। एगो बहुत चलनसार उक्ति के हिसाब से कालिदास के उपमा, भारवि के अर्थगौरव आ दंडी के पदलालित्य के तारीफ के बाद माघ कवी में ई तीनों गुण एक्के संघे होखे के बात कहल गइल बा। माघ के बिद्वत्ता आ शब्दभंडार के भी खास तारीफी कइल जाला आ इनके काब्य के कठिन होखे के भी बात कहल जाला।

## इहो देखल जाय
* भारवि
* श्रीहर्ष

## संदर्भ

श्रेणी:संस्कृत-भाषा के कवि
श्रीहर्ष

**श्रीहर्ष** (12वीं-सदी ईस्वी) संस्कृत भाषा के एगो भारतीय कवी, बिद्वान आ दार्शनिक रहलें। इनके खास परसिद्धि इनके लिखल महाकाब्य *नैषधीयचरितम्* के कारण हवे। कबी के अलावा ई उच्च कोटि के बिद्वान आ दार्शनिक भी रहलें आ एह क्षेत्र में भी लेखन के काम कइलेन। ई गाहड़वार बंस के राजा विजयचंद्र के दरबारी कबी रहलें आ बतावल जाला कि इनके महाकाब्य के परिसिद्धि के बाद इनका के ***नरभारती*** के उपाधि दिहल गइल रहे।

भारवि आ माघ कवी के परंपरा में, इहो अपना काब्य के बिसय महाभारत के एगो कथा के लिहलें - नल-दमयंती के कहानी आ एकरा ऊपर महाकाब्य लिखलें। एही परंपरा के अनुयाई होखे के कारण ई अपना काब्य में कठिन आ बिद्वान लोग के चमत्कारी बुझाए वाला प्रयोग भी कइलें जेकरा के आज के बिद्वान लोग खाली बिद्वत्ता के देखावा खातिर रचल चीज माने ला।

## इहो देखल जाय
* भारवि
* माघ कवि

## संदर्भ

श्रेणी:संस्कृत-भाषा के कवि
ऑगस्टीन पिरेमस दे कैंडाल

**ऑगस्टीन पिरेमस दे कैंडाल** (Augustin Pyramus de Candolle) भा **ए॰ पी॰ दे केंडाल** (4 फरवरी 1778 – 9 सितंबर 1841) एगो स्विस बनस्पति बिज्ञानी रहलें। इनके नियुक्ति एगो हार्बेरियम में भइल आ जल्दिये ई एगो बनस्पति जाति (जीनस) के खोज करे में सफल भइलें। एकरा बाद ई पौधा आ बनस्पति सभ के बर्गीकरण करे के तरीका ईजाद कइलें।

इनके सभसे जादे परसिद्धि "प्रकृति के जुद्ध" के कांसेप्ट के कारण हवे जे चार्ल्स डार्विन के परभावित कइलस आ उनके नैचुरल सेलेक्शन के बिचार के मूल एही में देखल जाला। एह बिचार के तहत ई पौधा सभ में आपस में जगह आ संसाधन खाती होड़ लगावे के बात कहलें आ एकरा के आपसी जुद्ध के रूप में प्रस्तुत कइलेन।

मूल रूप से इनके रुची बनस्पति बिज्ञान आ वर्गीकरण में रहल, हालाँकि, ई अउरी कई क्षेत्र में भी काम कइलेन जइसे कि *पैलियोबाटनी* (पुराबनस्पति बिज्ञान), आर्थिक बनस्पति बिज्ञान, आ पौधाभूगोल (*फाइटोज्याग्रफी*) वगैरह। 

इनके बेटा अलफोंस दे कैंडाल इनके काम के आगे बढ़ावे में जोगदान दिहलें आ कोपेन के जलवायु वर्गीकरण के आधार इनके द्वारा कइल पौधन के वर्गीकरण के मानल जाला।

## संदर्भ

श्रेणी:बैज्ञानिक
श्रेणी:स्विट्जरलैंड के लोग
अलफोंस पिरेमस दे कैंडाल

**अलफोंस पिरेमस दे कैंडाल** (Alphonse Pyramus de Candolle) एगो फ्रांसीसी-स्विस बनस्पति बिग्यानी रहलें।

## बनस्पति प्रकार
कांडोल के किताब *Géographie botanique raisonnée* 1855 में छपल। एह में कैंडोल पूरा पृथिवी के बनस्पति सभ के पाँच परकार में बँटलें, एकर आधार जलवायु के प्रति बनस्पति के रिस्पांस रहल, इनहन में चार गो परकार तापमान आधारित रहलें आ एक ठो पानी के उपलब्धता पर आधारित रहल:
;मेगाथर्म्स: अइसन पेड़-पौधा आ बनस्पति जे हमेशा हाई टेम्प्रेचर आ नमी चाहे लें
;मेसोथर्म्स: कुछ कम (मॉडरेट) तापमान आ नमी चाहे वाला बनस्पति
;माइक्रोथर्म्स: अइसन बनस्पति जे कम समय के गर्मी आ तुलनात्मक रूप से बेसी जाड़ सह सके लें
;हेकिस्टोथर्म्स: ध्रुवीय क्षेत्र के बनस्पति, पेड़-रेखा (ट्री लाइन) के ओह पार वाला बनस्पति
;ज़ेरोफाइट्स: सूखा सह सके वाला बनस्पति।

## काम

* 
*  (First edition in French)
* 
* Candolle, Alphonse de — *[https://books.google.com/books?id=S-QkAAAAYAAJ&printsec=frontcover&cad=0#v=onepage&q&f=false Lois de la nomenclature botanique adoptées par le Congrès international de botanique tenu à Paris en août 1867…]* Genève et Bale: H. Georg; Paris: J.-B. Baillière et fils, 1867. 64 p.
* Candolle, Alphonse de (Membre Corr. de l'Acad. Sciences, Paris; Foreign Member, Royal Soc, etc.) — *Histoire des Sciences et des Savants depuis deux Siècles.* Geneva, 1873.
* Candolle, Alphonse de. (1882). ''Darwin considéré au point de vue des causes de son succès et de l'importance de ses travaux''. Genève: H. Georg.

श्रेणी:स्विट्जरलैंड के लोग
श्रेणी:फ्रांस के लोग
श्रेणी:1893 में निधन
लुडविग वॉन बेथोवेन

**लुडविग वॉन बेथोवेन** (लुदविग वॉन बॆथोवॆन -&nbsp; Ludwig van Beethoven, ; बपतिस्मा 17&nbsp;दिसंबर 177026&nbsp;मार्च 1827) एगो जर्मन संगीतकार (कंपोजर) आ पियानो बजावे वाला रहलें। पच्छिमी संस्कृति के क्लासिकल जुग आ रोमांटिक जुग के बीचा में बदलाव के दौर के ई संगीतकार अपना रचना सभ खातिर अभिन ले सभसे परभावशाली लोग में गिनल जालें। इनके रचना में 9 गो सिंफनी, 5 पियानो कंसर्टो, 1 वायलिन कंसर्टो, 32 पियानो सोनाटा, 16 स्ट्रिंग क्वार्टेट आ इनके रचना *मीसा सोलेमिस* अउरी एक ठो ऑपेरा *फिदालियो* शामिल बाड़ें।

इनके जनम तत्कालीन पबित्र रोमन साम्राज्य (होली रोमन एंपायर) के कोलोन इलेक्ट्रेट के बॉन्न शहर में भइल।

## नोट

## संदर्भ

श्रेणी:संगीतकार
श्रेणी:जर्मनी के लोग
वुल्फगैंग एमडियस मोजार्ट

**वुल्फगैंग एमडियस मोजार्ट** (*वुल्फगैंग ऍमॅडियस मोत्सार्ट* -&nbsp;Wolfgang Amadeus Mozart; 27 जनवरी 1756 – 5 दिसंबर 1791) यूरोप के क्लासिकल जुग के एगो संगीतकार (कंपोजर) रहलें। ऑस्ट्रिया के मोत्सार्ट, अपना जमाना के सभसे परभावशाली संगीतकार लोग में गिनल जालें।

इनके जनम साल्जबर्ग में भइल आ बाद के जिनगी वियना में बीतल।

मोजार्ट लगभग 600 संगीत रचना कइलें आ इनके परभाव परसिद्ध संगीतकार लुडविग वॉन बीथोवेन के सुरुआती रचना पर भी देखल जाला। जोसफ हाईडेन के कहनाम रहल कि "बाद के समय में अगिला 100 साल ले दुनिया अइसन टैलेंट ना देखी"।

## संदर्भ

श्रेणी:संगीतकार
सपना चौधरी

**सपना चौधरी** (जनम 25 सितंबर 1990) एगो भारतीय डांसर, गायिका आ ऐक्ट्रेस बाड़ी। सपना के सभसे ढेर परसिद्धि मिलल बिग बॉस 11 के कांटेंडर के रूप में आ एकरे बाद ई कुछ टीवी आ फिलिम सभ में आइटम सांग भी कइले बाड़ी। मूल रूप से हरियाणा के सपना चौधरी एकरे पहिले स्टेज प्रोग्राम सभ में डांस करें। बिग बॉस में काम करे के बाद इनके जादे लोग जाने लागल आ आगे बढ़े के मोका मिलल। वर्तमान में ई सोशल मीडिया पर पापुलर बाड़ी आ इनके डांस के बीडियो वायरल भइल बा।

## इहो देखल जाय
* बिग बॉस 11
* विकास गुप्ता
* शिल्पा शिंदे

## संदर्भ

श्रेणी:जियत लोग
श्रेणी:1990 में जनम
श्रेणी:हरियाणा के लोग
शिल्पा शिंदे

**शिल्पा शिंदे** (जनम 28 फरवरी 1977) एगो भारतीय ऐक्ट्रेस बाड़ी। शिल्पा शिंदे के पहिचान एंड टीवी पर प्रसारित होखे वाला टीवी सीरियल *भाभी जी घर पर हैं* के कलाकार के रूप में मिलल जेह में ई अंगूरी भाभी के किरदार कइली। एह सीरियल के टीम के साथे कुछ बिबाद हो जाए के कारण इनके कुछ दिन खाती एक्टिंग से अलगा रहे के परल। बाद में इनके दोबारा परसिद्धि मिलल बिग बॉस 11 में जेकर ई बिजेता भी बनली।

## इहो देखल जाय

* विकास गुप्ता
* सपना चौधरी
* *[[भाभी जी घर पर हैं]]*

## संदर्भ

श्रेणी:महाराष्ट्र के लोग
श्रेणी:1977 में जनम
श्रेणी:जियत लोग
मुर्गी पालन

thumb|upright=1.2|alt=मुर्गा फार्म|एगो मुर्गी-फारम में ब्रायलर मुर्गा सभ
**मुर्गी पालन** (पोल्ट्री फार्मिंग, Poultry farming) एक किसिम के आर्थिक कामकाज हवे जेह में मुर्गी (चिकन), बत्तख, टर्की वगैरह चिरई सभ के फारम में पोसल जाला आ एकर मकसद खाए खातिर मीट भा अंडा के उत्पादन होला। ई खेती के सहायक कामकाज में गिनल जाला आ आर्थिक आधार पर एकरा के प्राथमिक आर्थिक क्रिया के तहत बरगीकरण कइल जाला। वर्तमान समय में पूरा दुनियाँ के आँकड़ा देखल जाय तब मुर्गी के पालन एह कामकाज के तहत सभसे ढेर होला जबकि अन्य चिरई सभ के एकरे मुकाबले कम पोसल जाला। ई घरेलू तौर पर मुर्गा-मुर्गी भा बत्तख पोसे से अलग क्रिया हवे आ बड़ पैमाना पर खास एही खातिर बनल मुर्गी-फारम सभ में ब्यापारिक हिसाब से ई काम कइल जाला।

## संदर्भ

श्रेणी:खेती
मोहम्मद अली जिन्ना

**मोहम्मद अली जिन्ना** ( - जनम नाँव: **मोहम्मदअली जिन्नाभाई**; 25 दिसंबर 1876&nbsp;– 11 सितंबर 1948) जिनके पाकिस्तान में क़ायदे-आज़म आ बाबा-ए-कौम के उपाधि से जानल जाला, ब्रिटिश राज के दौरान एगो भारतीय वकील आ राजनीतिक नेता रहलें, इनके पाकिस्तान के संस्थापक मानल जाला आ ई पाकिस्तान के बने के बाद उहाँ के पहिला गवर्नर जनरल बनलें आ अपना निधन तक ले एह पद पर रहलें। पाकिस्तान में इनके जनम दिन पर सार्वजनिक छुट्टी होला।

**कानपुर की घटना** 

लाहौर प्रस्ताव के तहत इसने मुसलमानों के लिए एक अलग राष्ट्र का लक्ष्य निर्धारित किया। सन् 1942 में मोहम्मद अली जिन्ना उत्तर प्रदेश के कानपुर में एक जनसभा को संबोधित कर रहे थे जिसमें उन्होंने हिंदू धर्म का विरोध और भारत का विरोध कर पाकिस्तान की मांग कर रहे थे तभी वहाँ भीड़ में खड़े दो भाई बैजनाथ बाजपेई और विश्वनाथ बाजपेई जो की उत्तर प्रदेश के

उन्नाव जिले के पड़री कला नामक गाँव से थे उन्होंने जिन्ना के ऊपर लाठियों से जानलेवा प्रहार कर दिया जिसमें बहुत मुश्किल से जिन्ना के प्राण बचे और जिन्ना वहां से भाग निकलने में सफल रहे बाद से जिन्ना ने कभी भी किसी सभा में हिंदू धर्म और भारत का विरोध नहीं किया । अधिकतर सीटों पर कांग्रेस की जीत हुई और कुछ पर जिन्ना की। 1946 मे जिन्ना ने कैबिनेट मिशन मे अलग राष्ट्र की मांग की परंतु उसे ठुकरा दिया गया। जिन्ना ने पाकिस्तान की मांग के लिए त्वरित/प्रत्यक्ष कार्यवाही का अभियान शुरू किया। लीग की कड़ी प्रतिक्रिया के कारण भारत में व्यापक पैमाने पर हिंदुओ के साथ हिंसा मुस्लिम बहुल क्षेत्रो मे हुई। मुस्लिम लीग और कांग्रेस पार्टी, गठबन्धन की सरकार बनाने में असफल रहे, इसलिए अंग्रेजों ने भारत विभाजन को मंजूरी दे दी। पाकिस्तान के गवर्नर जनरल के रूप में जिन्ना ने लाखो हिंदुओ और सिखो का नरसंहार करवाया। साथ ही, उन्होंने अपने देश की विदेश नीति, सुरक्षा नीति और आर्थिक नीति बनाने में महत्वपूर्ण योगदान दिया। गौरतलब है कि पाकिस्तान और भारत का बंटवारा जिन्ना और नेहरू के राजनीतिक लालच की वजह से हुआ है!

## संदर्भ

श्रेणी:भारत के लोग
श्रेणी:पाकिस्तान के लोग
श्रेणी:1876 में जनम
श्रेणी:1948 में निधन
श्रेणी:भारत के राजनीतिक नेता
लिम्बुवान

**लिम्बुवान** कोशी प्रदेश में एगो भौगोलिक क्षेत्र ह जवन इतिहास में 10 गो लिम्बु राज्य सभ के संयुक्त रूप से कहल जात रहे। लिम्बुवान के अर्थ होला "लिम्बु लोग के धरती"। लिम्बुवान के लिम्बु भाषा में "याक्थुंग लाजे" कहल जाला, जेकर मतलब होखेला याक्थुंग (लिम्बु लोग) के धरती।

आज के हिसाब से लिम्बुवान में पड़े वाला जिला सभ ह: ताप्लेजुंग, पांचथर, इलाम, झापा, तेह्रथुम, संखुवासभा, धनकुटा, सुनसरी आ मोरंग।पच्छिम में अरुण नदी आ कोशी नदी अउर पूरब में कंचनजंघा पर्वत आ मेची नदी के बीच के क्षेत्र के लिम्बुवान समझल जाला। पूर्बी नेपाल में रहे वाला प्रमुख जाती के लोग के स्थानीय भाषा में किराती कहल जाला। पूर्बी नेपाल के ई हिस्सा तीन विभाग में बँटल रहे, जेकर नाम रहे: वल्लो किरात (नजदीकी किरात), माझ्झ किरात (बीच के किरात) आ पल्लो किरात (दूर के किरात)। लिम्बुवान पल्लो किरात के हिस्सा रहल।

## संदर्भ

श्रेणी:नेपाल के इतिहास
महाजनपद

**महाजनपद** (*महा* माने बड़ भा बिसाल, *जनपद* माने पुराना भारतीय *जन* यानी खास समूह सभ के इलाका; संस्कृत: *षोडश महाजनपद*) पुराना जमाना में छठईं सदी से चउथी सदी ईसा पूर्ब के समय में, वर्तमान भारतीय उपमहादीप के इलाका में, सोरह गो राज भा गणतंत्र रहलें। इनहन में दू गो के गणतंत्र (मने आज के समय के रिपब्लिक) सभ नियर होखे के अनुमान लगावल गइल बा आ बाकी सगरो राजा के शासन वाला मने कि राजतंत्र बेवस्था वाला राज रहलें।

कई बौद्ध ग्रंथ सभ में इनहन के बहुधा नाँव आवे ला आ ई बुद्ध आ महावीर के कुछ पहिले भा ओह लोग के समय के राजनीतिक बिभाजन रहल। 6वीं–5वीं सदी ईपू के भारतीय इतिहास में एगो मोड़ के बिंदु के रूप में देखल जाला आ सिंधु घाटी सभ्यता के पतन के बाद दोबारा पहिली बेर भारत के इलाका में बड़ शहर सभ के उदै एही काल में भइल मानल जाला।

पुरातत्व के नजरिया से, ई काल 'उत्तरी करिया पालिशदार बर्तन वाली संस्कृति' (*नदर्न ब्लैक पॉलिश्ड वेयर कल्चर*) के समय हवे।

## लिस्ट
बौद्ध ग्रंथ अंगुत्तर निकाय, महावस्तु में जवना सोरह महाजनपद सब के नाँव आइल बा उनहन के लिस्ट नीचे दिहल जात बा:

# अंग
# अश्मक (भा अस्सक)
# अवंती
# चेदि
# गांधार
# काशी
# कांबोज
# कोसल
# कुरु
# मगध
# मल्ल
# मत्स्य (भा मछ)
# पांचाल
# शूरसेन (भा सूरसेन)
# वज्जि
# वत्स (भा वंश)

## इहो देखल जाय
* सिंधु घाटी सभ्यता
* मगध राज
* मौर्य साम्राज्य

## संदर्भ


श्रेणी:प्राचीन भारत
श्रेणी:भारत के इतिहास
श्रेणी:Former countries in Asia
माथा

**माथा** (हिंदी: मस्तिष्क, अंग्रेजी: ब्रेन, Brain) देह के एगो अंग होला जे सगरी वर्टीब्रेट जंतु सभ में आ ज्यादातर इन्वर्टीब्रेट जंतु सभ में नर्वस सिस्टम के केंद्र के रूप में काम करे ला। माथा, **कपार** में मौजूद होला आ एह में बहुत भारी संख्या में न्यूरान होखे लें जे सिनाप्सीज के जरिये सरीर के बाकी हिस्सा से जुड़ल होखे लें।

दिमाग, जंतु सभ में, देखे-सुने वाला अंग, मने की संबेदी अंग सभ के नगीचे मौजूद होला। भौतिक रूप से एकर मुख्य काम होला शरीर के बाकी सगरो अंग पर कंट्रोल रखल।
अवध

**अवध** इतिहासी रूप से मुग़ल काल आ ब्रिटिश राज के दौर में एगो इलाका रहे जे वर्तमान उत्तर प्रदेश आ प्रदेश संख्या ५ के कुछ हिस्सा सभ पर बिस्तार लिहले रहे; वर्तमान में ई उत्तर प्रदेश के अवधी भाषा बोलल जाए वाला जिला सभ के इलाका के कहल जाला आ उत्तर प्रदेश के बँटवारा के प्रस्ताव में एगो अलगा राज्य बनावे खाती प्रस्तावित बा। प्राचीन काल में एह क्षेत्र के काफी हिस्सा कोसल आ वत्स महाजनपद सभ के हिस्सा रहल, हालाँकि "अवध" नाँव के जिकिर मध्यकाल में 16वीं-सदी के बाद से मिले ला। एह इलाका के प्रशासन, मुगल राज के दौरान नवाब लोग के दिहल गइल आ अवध के ई नबाब लोग बाद में मुगल सत्ता के कमजोर होखे पर लगभग आजाद हो गइल रहे। अंगरेज लोग, एह इलाका के जीते के बाद यूनाइटेड प्रोविंस ऑफ आगरा एंड अवध (यूपी) बनावल जे आजादी के बाद वर्तमान उत्तर प्रदेश राज्य बनल। इतिहासी अवध क्षेत्र के जे हिस्सा वर्तमान में नेपाल देस में पड़े ला ऊ ओहिजा के प्रदेश संख्या 5 में बा आ नेपालगंज एह प्रदेश के राजधानी हवे।

नबाब लोग के समय में, पहिले अवध के राजधानी अयोध्या रहल। बाद में राजधानी लखनऊ के बनावल गइल जे वर्तमान में उत्तर प्रदेश के राजधानी बा।

## संदर्भ

श्रेणी:उत्तर प्रदेश के क्षेत्र
श्रेणी:उत्तर प्रदेश के इतिहास
श्रेणी:प्रदेश संख्या 5
जरीब

240px|thumb|गुंटर्स जरीब, जेकरा के ''सर्वेयर्स चेन'' भी कहल जाला, 66 फीट लमहर आ सौ कड़ी वाली होले।
**जरीब** () लंबाई नापे के एगो इकाई हवे, साथै-साथ जेवना जंजीर से ई नापल जाला ओकरो के जरीब कहल जाला। एक जरीब के मानक लंबाई 66 फीट अथवा 22 गज या 4 लट्ठा होला। जरीब में कुल 100 कड़ी होखे लीं, मने कि एक कड़ी 0.6 फुट भा 7.92 इंच के होखे ले।

10 जरीब के दूरी 1 फर्लांग के बराबर आ 80 जरीब के दूरी 1 मील के बराबर होला।

एकरे अलावे अउरी कई किसिम के जरीब भी इस्तमाल होखे लीं। नाया ज़माना के जरीब मीटरी सिस्टम पर आधारित बनावल जालीं।

## संदर्भ

श्रेणी:नापजोख के इकाई
श्रेणी:इंपीरियल इकाई
श्रेणी:लंबाई नापे के इकाई
किरात लोग

**किराती** लोग (संस्कृत: किरात) ( **किराँत** या **किराँती** भी)  हिमालयी क्षेत्र में बसे वाला एगो जातीय समूह ह जेवन लोग नेपाल से लेके नेपाल के पूर्बी क्षेत्र भारत, बांग्लादेश, बर्मा आ उ से भी परे तक फैलल बा लोग।

## संदर्भ
लू श्याबाओ

**लू श्याबाओ** (28 दिसम्बर 1955 - 13 जुलाई 2017) चीनी नीति सभ के खिलाफ आवाज उठावे वाला मानवाधिकारवादी बिद्रोही नेता रहलें जिनके साल 2010 के नोबेल शांति पुरस्कार मिलल।

## संदर्भ

## बाहरी कड़ियाँ
* नोबल पर चीनी बल 
* कौन हैं लू श्याबाओ?
* Official Nobel Page for Liu Xiaobo

श्रेणी:जियत लोग
श्रेणी:चीन के लोग
रोनाल्ड विल्सन रीगन

** रोनाल्ड विलसन रीगन ** अमेरिका के राष्ट्रपति रहलें। इनकर कार्यकाल 1981 से 1989 तक रहल आ ई रिपब्लिकन पार्टी के नेता रहलें।

## संदर्भ

## बाहरी कड़ियाँ
* Ronald Reagan Foundation & Presidential Library
* White House biography 
* Ronald Reagan & His Legacy  at Eureka College

श्रेणी:अमेरिका के राष्ट्रपति
श्रेणी:अमेरिकी राजनीतिज्ञ
श्रेणी:1911 में जनम
श्रेणी:2004 में निधन
क्वोरा

**क्वोरा**, **क्वैरा**, **क्वेरा** चाहे **कोरा** (), जेकरा के ***क्वोरा.कॉम***, के नाँवों से जानल जाला, एगो वेबसाइट बा जहाँ एकरे प्रयोगकर्ता लोग द्वारा आपस में सवाल पूछल जाला, जबाव दिहल जाला, सवाल-जबाब के संपादन कइल जाला आ बेवस्थित कइल जाला। एकरा मालिकाई के अधिकार *कोरा इंक.* नाँव के कंपनी के लगे बा जेकर हेडक्वार्टर कैलिफोर्निया के माउंटेन व्यू में बाटे। कंपनी के अस्थापना साल 2009 में भइल आ 21 जून 2010 के एह वेबसाइट के आम पब्लिक के के उपलब्ध करा दिहल गइल।

ई एकतरह से रिफरेंस वेबसाइट नियर ऑनलाइन प्लेटफार्म हवे। आपसी सहजोग आ सहकार के एह पर सवाल-जबाब संपादित कइल जा सके लें आ जबाब पर अउरी सुझाव दिहल जा सके लें।

## संदर्भ

श्रेणी:वेबसाइट
सैन होजे

**सैन होजे** भा **सैन होसे** () अमेरिका के कैलिफोर्निया राज्य के सैंटा क्लारा काउंटी में एगो शहर बा। ई अमेरिका के दसवाँ सभसे बड़ शहर आ कैलिफोर्निया राज्य के तीसरा सभसे बड़ शहर आ एह राज्य के उत्तरी हिस्सा के सभसे बड़ शहर बाटे। ई सिलिकान वैली के सांस्कृतिक, आर्थिक आ राजनीतिक सेंटर हवे।

## संदर्भ

श्रेणी:कैलिफोर्निया के शहर आ कस्बा
श्रेणी:सैंटा क्लारा काउंटी, कैलिफोर्निया